

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts [pasts@livani.lv](mailto:pasts@livani.lv)

**IZRAKSTS**

**Līvānu novada pašvaldības domes**

**sēdes protokols**

LĪVĀNOS

2025. gada 30. janvārī Nr.2-6

**6. Par Līvānu novada teritorijas plānojuma 1. redakcijas nodošanu publiskai apspriešanai un institūciju atzinumu saņemšanai.**

2022. gada 24. novembrī Līvānu novada domes sēdē tika pieņemts lēmums Nr. 21-10 „Par Līvānu novada teritorijas plānojuma izstrādes uzsākšanu” un apstiprināts darba uzdevums teritorijas plānojuma izstrādei.

Teritorijas plānojuma izstrādes mērķis - izveidot pamatu ilgtspējīgai, efektīvai un racionālai novada teritorijas izmantošanai, radīt labvēlīgus apstākļus uzņēmējdarbības attīstībai un investīciju piesaistei, radīt priekšnoteikumus vides kvalitātes nodrošināšanai, rūpniecisko avāriju risku un vides risku novēršanai, veicināt pakalpojumu pieejamību un optimālu transporta sistēmas funkcionēšanu, saglabāt kultūras, mantojumu, dabas un ainavas daudzveidību, kā arī paaugstināt kultūrainavas un apdzīvoto vietu kvalitāti.

Saskaņā ar 2024. gada 16. janvārī noslēgto iepirkuma līgumu “Līvānu novada teritorijas plānojuma izstrāde” (Identifikācijas Nr. LNP 2023/32), SIA “Grupa93”, reģistrācijas numurs 50103129191 (turpmāk – Izstrādātājs) veic Līvānu novada teritorijas plānojuma (turpmāk – Teritorijas plānojums) izstrādi, atbilstoši normatīvajiem aktiem, institūciju sniegtajiem nosacījumiem un iedzīvotāju, citu personu iesniegumiem.

Teritorijas plānojums izstrādāts atbilstoši Līvānu novada pašvaldības plānošanas dokumentam “Līvānu novada ilgtspējīgas attīstības stratēģija 2013. - 2030. gadam” un ievērojot citus nacionālā, reģionālā un vietējā līmeņa teritorijas attīstības plānošanas dokumentus. Teritorijas plānojumā noteikts funkcionālais zonējums, publiskā infrastruktūra, teritorijas izmantošanas un apbūves noteikumi, kā arī citi teritorijas izmantošanas nosacījumi un aprobežojumi.

Ar Vides pārraudzības valsts biroja 2023. gada 4. aprīļa lēmumu Nr. 4-02/32/2023 “Par stratēģiskā ietekmes uz vidi novērtējuma procedūras piemērošanu” Teritorijas plānojumam tiek veikts stratēģiskais ietekmes uz vidi novērtējums, kura ietvaros izstrādātājs ir sagatavojis vides pārskata projektu un vienlaikus ar Teritorijas plānojuma 1. redakciju nodrošina arī vides pārskata projekta sabiedrisko apspriešanu Ministru kabineta 2004. gada 23. marta noteikumu Nr. 157 “Kārtība, kādā veicams ietekmes uz vidi stratēģiskais novērtējums” kārtībā.

Teritorijas plānojuma pirmās redakcijas sastāvā ietilpst paskaidrojuma raksts, teritorijas izmantošanas un apbūves noteikumi un grafiskā daļa.

Pamatojoties uz Pašvaldību likuma 4. panta pirmās daļas 15. punktu un 4. panta trešo daļu, Teritorijas attīstības plānošanas likuma 4. pantu, 12. panta pirmo daļu, 23. pantu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 3., 16., 82., 83. un 84. punktu, ņemot vērā Līvānu novada domes 2022. gada 24. novembra lēmumu Nr. 21-10 „Par Līvānu novada teritorijas plānojuma izstrādes uzsākšanu”, saskaņā ar Līvānu novada pašvaldības domes Attīstības plānošanas komisijas ierosinājumu, Līvānu novada pašvaldības dome atklāti balsojot ar 14 balsīm "Par" (Andrejs Bondarevs, Andris Vaivods, Dace Jankovska, Gatis Pastars, Ginta Kraukle, Ināra Kalvāne, Ivans Matrosovs, Jānis Klaužs, Jānis Magdaļenoks, Kaspars Stikāns, Maija Spūle, Mārīte Vilcāne, Sanita Pinupe, Valdis Labinskis), "Pret" – nav, "Atturas" – nav, "Nepiedalās" – nav

NOLEMJ:

1. Nodot publiskajai apspriešanai un institūciju atzinumu saņemšanai Līvānu novada teritorijas plānojuma 1. redakciju /skat.pielikumā/.

2. Noteikt publiskās apspriešanas termiņu 30 dienas, kas sākas nākamā darbdienā pēc Teritorijas plānojuma 1. redakcijas publicēšanas Teritorijas attīstības plānošanas informācijas sistēmā (TAPIS).

3. Piecu darba dienu laikā lēmumu ievietot Teritorijas attīstības plānošanas informācijas sistēmā (TAPIS), pašvaldības mājas lapā interneta vietnē www.livani.lv.

4. Paziņojumu par teritorijas plānojuma 1. redakcijas publisko apspriešanu publicēt pašvaldības mājas lapā interneta vietnē www.livani.lv un informatīvajā izdevumā “Līvānu novada Vēstis”.

5. Noteikt, ka atbildīgie par lēmuma izpildi ir Līvānu novada Centrālas pārvaldes Plānošanas un attīstības nodaļas vadītājs.

6. Kontroli par lēmuma izpildi uzdot veikt Līvānu novada pašvaldības izpilddirektoram.

*Pielikumā*:

1. Apbūves noteikumi
2. Aizsargjoslas
3. Arheoloģijas pieminekļi
4. Funkcionālais novada zonējums
5. Funkcionālais pilsētas zonējums
6. Ielu un ceļu kategorijas
7. Ielu kategorijas
8. Ietekmes uz vidi novērtējums
9. Ziņojums par institūciju nosacījumu ievērošanu
10. Kultūras pieminekļi
11. Kultūrvēsturiskais ainavu plāns
12. Paskaidrojuma raksts
13. Šķērsprofili
14. Transporta plāns

Sēdes vadītājs /paraksts/ Andris Vaivods

Sēdes protokolētāja /paraksts/ Inta Raubiška

IZRAKSTS PAREIZS

Līvānu novada pašvaldības

Personāla vadības un administratīvās nodaļas vadītāja Inta Raubiška

Līvānos, 2025. gada 3. februārī